— Այն օրից, երբ պ. Ծղալոբն սկսավ յուր գիշերներն անցուցանել կլուբում խաղաթղթով, այն օրից, երբ նրա կինը բացավ յուր տանը մի լայն ասպարեզ վեչերների, դոմինո-լոտոյի, բեղիկների և պիկնիկների, այն օրից, երբ նրա դստերքն սկսան հաճախեք մոդնի մագազինները, այն օրից, երբ նրա որդին վերադարձավ Մոսկվայից բերելով ուսանողի դեպլոմի հետ և հերոսության տիտղոսը Աստղկա դաշտերում, — շռայլության ժանտախտը մտավ խեղճ Ծղալոբի գերդաստանի մեջ և վերջապես պատճառեց նրա հարստության կյանքի մահը: